ועדת הכספים, כנסת 17, פרוטוקול מספר 453, 2007-07-03 12:00

סטס מיסז'ניקוב: אני פותח את הישיבה.

סטס מיסז'ניקוב: על סדר היום: שינויים תקציביים לשנת 2007.

סטס מיסז'ניקוב: פניה מס' 33, משק המים, אין נציג.

סטס מיסז'ניקוב: פניה 280.

שי חרמש: זה השבת קולחין.

שי חרמש: אתה משחק בזה?

סטס מיסז'ניקוב: אנחנו צריכים נציג.

דורית פלצור: בהתאם למה שאושר במנהלת הקרן, התקציב מיועד לנושא המחזור, לקדם פרויקטים של מחזור.

שי חרמש: מאיפה המקורות שלו?

דורית פלצור: מחוק הפיקדון.

דורית פלצור: בדיוק היום בוועדת הכלכלה התייחסו להרחבת החוק.

דורית פלצור: לא היתה הצבעה אבל זה בתהליכים.

סטס מיסז'ניקוב: מי בעד אישור פניה 280?

סטס מיסז'ניקוב: אושר פה אחד.

סטס מיסז'ניקוב: אנחנו עוברים לפניה 301 – משרד המדע והתרבות.

סטס מיסז'ניקוב: מי בעד אישור פניה 301?

סטס מיסז'ניקוב: אושר פה אחד.

סטס מיסז'ניקוב: אנחנו עוברים פניה 324.

רותם פלד: שינויים בתקציב משרד האוצר, בעיקר הקצאה של 1.3 מיליון שקל להרשאה להתחייב לפרויקט המחשוב הגדול של האוצר.

שי חרמש: אחר כך בועז סופר לא יוכל לבוא לכאן ולומר שהוא לא יכול לעשות את חישוב הפיצויים כי המחשב לא טוב.

רותם פלד: בנוסף, תקצוב של עובדי מע"צ שנקלטו.

סטס מיסז'ניקוב: יש לי הרגשה שכבר חודש אנחנו מאשרים את אותם שני תקנים של מע"צ.

רותם פלד: במסגרת ההסכם של הפרטת מע"צ המדינה עושה מאמץ לקלוט את העובדים במקומות אחרים.

רותם פלד: כשמוצאים מקום שאפשר לאייש בו, מביאים את זה לפה.

רותם פלד: בנוסף, תקצוב הנציבות בשני נושאים.

רותם פלד: אחד, נושא פרויקט מיכון שיקל על תהליך הקליטה של עובדים במדינה.

רותם פלד: היום רוב הדברים נעשים באופן ידני ואנחנו רוצים למחשב את הליך הבחינות.

סטס מיסז'ניקוב: מי בעד אישור פניה 324?

סטס מיסז'ניקוב: אושר.

סטס מיסז'ניקוב: אנחנו עוברים לפניה 325 – משרד התחבורה.

סטס מיסז'ניקוב: אין אף אחד, תודה רבה.

סטס מיסז'ניקוב: אנחנו עוברים לפניה 326 – משרד החקלאות.

דורית פלצור: הפניה נועדה לבצע שינויים בתקציב משרד החקלאות על פי סדר עדיפויותיו.

דורית פלצור: המשרד מעוניין להעביר סך של 2 מיליון שקל לקניית ציוד למכוני המחקר שלו וכן להעביר 4 מיליון למחוז העמקים כחלק מההתייעלות.

דורית פלצור: מי בעד פניה 326?

דורית פלצור: אושר.

דורית פלצור: עוברים לפניה 327.

דורית פלצור: אין נציג.

דורית פלצור: עוברים לפניה 328 – משרד התיירות, אין נציג.

דורית פלצור: עוברים לפניה 329 – משרד התמ"ת.

דורית פלצור: אני כבר אוהב מה שאני רואה, מורידים מהל"ב.

דוד שטיימניץ: יש פרויקט עידוד תעסוקה חד הוריות.

דוד שטיימניץ: זה פרויקט שלא נכנס לבסיס התקציב.

דוד שטיימניץ: זה פרוייקט שאנחנו מקבלים תקציב ממשרד האוצר, על פי דרישה.

דוד שטיימניץ: כרגע יש לנו דרישה של 19.6 מיליון שקל.

דוד שטיימניץ: מבחינתי, לקחו את התקציב מהל"ב.

דוד שטיימניץ: זה תקציב אוצרי, זה תקציב שהוא לא תלוי בנו.

דוד שטיימניץ: כשהם רוצים, הם מוסיפים לשם, כשהם רוצים הם מורידים.

דוד שטיימניץ: התקציב שמופנה לפרויקט הזה זה תקציב אוצרי.

דוד שטיימניץ: כרגע הם נתנו לנו משם.

דוד שטיימניץ: מבחינתי זאת תוספת ריאלית לתקציב המשרד.

סמדר אלחנני: יש לי שאלה.

סמדר אלחנני: אתה אומר שאתה צריך תוספת לחד הוריות.

סמדר אלחנני: כל שנה יש את הסיפור הזה.

סמדר אלחנני: אני לא יודעת למה מתקצבים את זה.

דוד שטיימניץ: הם לא רוצים להכניס את זה לבסיס התקציב.

סמדר אלחנני: אפשר לדעת כמה בוצע מתוך זה?

סמדר אלחנני: יש 42 מיליון שקל בתקציב הזה ועברה רק חצי שנה.

סמדר אלחנני: כמה בוצע?

דוד שטיינמץ: אין לי כרגע כמה בוצע, אבל זאת תכנית שעובדת וכרגע אנחנו עובדים על סמך עודפים.

דוד שטיינמץ: אם את רוצה נתונים, אני אוכל להעביר לך.

סמדר אלחנני: אתם מבקשים תוספת של 50% לתקציב המקורי.

סמדר אלחנני: כמה בוצע מזה?

דוד שטיינמץ: התקציב יעמוד השנה על 31 מיליון שקל.

סמדר אלחנני: כאן כתוב 41.724 מיליון שקל.

דוד שטיינמץ: אלה עודפים.

דוד שטיינמץ: אפשר יהיה לקבל נתונים.

סטס מיסז'ניקוב: מי בעד 329?

סטס מיסז'ניקוב: אושר, תודה רבה.

סטס מיסז'ניקוב: פניה 331 – בינוי ושיכון.

סטס מיסז'ניקוב: מי בעד אישור פניה 331?

סטס מיסז'ניקוב: אושר, תודה.

סמדר אלחנני: תסתכל מה כתוב כאן: "ביצוע בדיקות כספיות בחשבות משרד השיכון".

סמדר אלחנני: וזה לקוח מהשתתפות האפוטרופוס הכללי.

דורית פלצור: זה בעצם תגבור של תקציב החשבות של המשרד לביצוע בדיקות של מאזנים של המשקים הסגורים, ששם יש גרעונות מאוד גדולים.

דורית פלצור: כל הפיתוח של משרד השיכון נעשה במסגרת משק סגור.

דורית פלצור: ההכנסות צריכות לכסות את ההוצאות.

דורית פלצור: בפועל, המדינה נותנת מימון ביניים שלעיתים ההכנסות שהיו אמורות להיכנס, לא נכנסו.

דורית פלצור: לכן נעשית עבודה מאוד מקיפה, ביזמת משרד השיכון, על ידי רואי חשבון, לבדוק את המאזן הזה.

דורית פלצור: יש שם צורך ב- 217,000 שקל כדי לתגבר.

סמדר אלחנני: אבל האם השתתפות האפוטרופוס הכללי מיועדת לדברים כאלה?

סמדר אלחנני: האפוטרופוס הכללי מיועד לתרומות, למסכנים.

דורית פלצור: זה בעצם תיקון של טעות.

דורית פלצור: נכנס סכום כסף תקציבי שהוא לא מהאפוטרופוס הכללי.

דורית פלצור: בעצם רק מעבירים אותו למקום היעודי.

סטס מיסז'ניקוב: אנחנו כבר אישרנו את זה.

סטס מיסז'ניקוב: אנחנו עוברים לפניה 332 – מנהל מקרקעי ישראל.

סטס מיסז'ניקוב: אין נציג.

סטס מיסז'ניקוב: אנחנו עוברים לפניה 333 – משרד התיירות.

סטס מיסז'ניקוב: אנחנו עוברים לפניה 335 – תמיכה בענפי משק, פיתוח תעשייתי.

סטס מיסז'ניקוב: אני רואה שיש כאן נציגה ממשרד התיירות.

סטס מיסז'ניקוב: אנחנו חוזרים לפניה 333.

חנה איפרגן: זאת בקשה להעברה תקציבית לשנת התקציב 2007 לסעיפים שונים.

שי חרמש: למה רוצים להוריד לתיירות הכפרית?

סטס מיסז'ניקוב: עזבו, עזבו.

סטס מיסז'ניקוב: בלי שום קשר, אנחנו רוצים לשמוע מה המשמעות ולא מה שכתוב.

חנה איפרגן: אז תשאלו שאלות.

סטס מיסז'ניקוב: את יכולה לדעת לאיפה הולך הכסף.

חנה איפרגן: אני מכירה את כל הסעיפים התקציביים.

חנה איפרגן: מה אתם רוצים לדעת?

שי חרמש: מה זה מענק מנהלי?

חנה איפרגן: מענק להשקעות הון.

שי חרמש: זה מענק לפיתוח.

חנה איפרגן: כן.

שי חרמש: אז למה המקור צריך להיות מתיירות כפרית?

חנה איפרגן: יש לנו אפשרות להעביר מהצימרים למענק מנהלי לבניית בתי מלון.

שי חרמש: למה את רוצה להוריד מהצימרים?

סטס מיסז'ניקוב: שי, היא אמרה לך, אם אפשר להוריד מהצימרים אז למה לא.

חנה איפרגן: זה לא מדויק.

שי חרמש: הצימרים לא בדיוק יושבים בהרצליה פיתוח, הם יושבים במלכיה, באביבים, בנירעם בכיסופים.

חנה איפרגן: השנה יש לנו עוד מקורות תקציביים לתת לצימרים.

חנה איפרגן: יש לנו תקציב מיוחד לצימרים במגזר הדרוזי.

חנה איפרגן: זה שחרר לנו קצת כסף מסעיפים אחרים בתקציב.

סטס מיסז'ניקוב: סליחה, אבל אנחנו לא נעביר את זה, תודה.

סטס מיסז'ניקוב: פניה 335 – הנציג איננו.

סטס מיסז'ניקוב: פניה 336 – קליטת עליה, יש מישהו?

סטס מיסז'ניקוב: רבותיי ביזיון אחד גדול מבחינת אגף תקציבים של האוצר שאין פה אף אחד.

סטס מיסז'ניקוב: מכל החוברת הזאת הצלחנו להעביר שתי העברות תקציביות.

חנה איפרגן: אני מתנצלת, אבל אשר במילואים.

סטס מיסז'ניקוב: אני לא יודע מי זה אשר.

סטס מיסז'ניקוב: אני רק אומר שמהחוברת הזאת של ההעברות התקציביות הצלחנו להעביר רק שתי העברות.